### Resumé

Vejle Kommune har for nylig godkendt en række lokalplaner for områder, hvor der kan tilvejebringes parcelhusgrunde med henblik på udbud og salg. Desuden har Byrådet godkendt lokalplan for et erhvervsområde i Egtved. I forlængelse heraf indstilles det, at der bevilges og gennemføres byggemodning af 32 parceller i [adresse], 12 parceller i Vonge, 8 parceller i Give, 12 parceller i Vandel samt byggemodning af et 8 ha stort erhvervsområde i Egtved. Der søges om bevilling til en udgift på i alt 49,485 mio. kr.

### Sagsfremstilling

**Overmøllevej, [adresse] - 1. og 2. etape**Vejle Kommune har den 1. april 2024 erhvervet arealer ved [adresse], der ved lokalplan nr. 1274 er udlagt til boligformål i form af 100 parcelhusgrunde. Området skal vejbetjenes fra den vestlige del af [adresse], og derfor er 1. etape med 32 grunde placeret som vist på vedlagte kortbilag.

Helhedsplanen for [adresse] lægger op til "at bringe naturen tæt på byen gennem grønne korridorer, skovrejsning og udbygning af naturstier". Dette følges op i lokalplanens formålsbestemmelse om, at der med planen skabes mulighed for skovrejsning i sammenhæng med [adresse] i det område, der er markeret som "skovrejsningsområde" på vedlagte kortbilag.

Det indstilles, at der bevilges og igangsættes byggemodning af 1. etape med i alt 32 parcelhusgrunde ved [adresse], [adresse], som vist på vedlagte kortbilag. Udgifter hertil anslås af Anlæg & Infrastruktur til at udgøre 19.216.000 kr. ex. moms.

Det indstilles endvidere, at der bevilges og igangsættes skovrejsning på det kommunalt ejede ca. 6,6 ha skovrejsningsområde, som markeret på vedhæftede kortbilag. Udgifterne hertil anslås af Anlæg & Infrastruktur til 637.000 kr. ex moms.

**Tinnetvej, Vonge**Vejle Kommune har den 1. april 2024 erhvervet et areal ved [adresse] i Vonge, der ved lokalplan nr. 1396 er udlagt til boligformål i form af 12 parcelhusgrunde og et mindre område til tæt/lav boligbebyggelse.

Det indstilles, at der bevilges og igangsættes byggemodning af 12 parcelhusgrunde ved [adresse], Vonge, som vist på vedlagte kortbilag. Udgifter hertil anslås af Anlæg & Infrastruktur at udgøre 5.635.300 kr.

**[adresse], Give**Vejle Kommune har stort set udsolgt af parcelhusgrunde i den kommunale udstykning ved [adresse] i Give. Lokalplan nr. 1216 for området muliggør udstykning af yderligere 8 parcelhusgrunde på et kommunalt ejet areal i den sydlige del af udstykningen.

Det indstilles, at der bevilges og igangsættes byggemodning af 8 parcelhusgrunde på [adresse] i Give, som vist på vedlagte kortbilag. Udgifter hertil anslås af Anlæg & Infrastruktur at udgøre 3.867.400 kr. ex. moms.

**Jørgen Jepsen, Vandel**Vejle Kommune ejer et ca. 11 ha stort areal ved Jørgen Jepsen i Vandel. Lokalplan nr. 1369 for arealet har været i offentlig høring frem til den 18. marts 2024, og forventes forelagt byrådet til endelig vedtagelse på møde den 29. maj 2024. Lokalplanen giver mulighed for 12 parcelhusgrunde i den østlige del af området, og for tæt/lav bolig bebyggelse i den vestlige del.

På betingelse af byrådet endelige vedtagelse af lokalplan nr. 1369, indstilles det, at der bevilges og igangsættes byggemodning af 12 parcelhusgrunde ved Jørgen Jepsen, Vandel, som vist på vedlagte kortbilag. Udgifter hertil anslås af Anlæg & Infrastruktur at udgøre 6.530.000 kr.

Vejle Kommune har modtaget indikationer i markedet på, at der vil være købere til den del af området, der kan anvendes til tæt/lav boligbebyggelse. På betingelse af Byrådets bevilling af byggemodningen af 12 kommunale parcelhusgrunde, foreslås det, at storparcellen udbydes til højstbydende i 2024, og således at der i udbud og købsaftale tages højde for købers bidrag til stamvej og etablering af omkringliggende grønne områder, der er forudsat i lokalplanen.

**Erhvervsområde nord for [adresse], Egtved**
[adresse] har den 6. marts 2024 godkendt lokalplan nr. 1402 for et ca. 8 ha stort erhvervsområde nord for [adresse] i Egtved. I følge lokalplanen kan området anvendes til erhvervsformål i miljøklasse 1-4, som fx kontorerhverv, liberale erhverv, engrosvirksomheder, håndværksvirksomheder eller lettere fremstillingserhverv. Der må ikke etableres detailhandel i området. Erhvervsgrundene kan udstykkes ned til 1.600 m2.

[adresse] behandler på nærværende dagsorden sag om køb af lokalplanens arealer. Hvis [adresse] accepterer lodsejerens tilbud om salg af, vil kommunen overtage arealet den 1. maj 2024.

På betingelse [adresse] erhvervelse af de af lokalplan nr. 1402 omfattede arealer, indstilles til det, at der bevilges og igangsættes byggemodning af det ca. 8 ha store erhvervsområde nord for [adresse], Egtved som vist på vedlagte kortbilag. Udgiften hertil anslås af Anlæg & Infrastruktur at udgøre 13.600.000 kr.

### Økonomi

![](data:image/png;base64...)

![](data:image/png;base64...)

**Opsummering af bevillingsmæssige konsekvenser vedr. ANLÆG:**

Sagen medfører, at der gives anlægsbevilling og afsættes rådighedsbeløb på i alt 49,485 mio. kr. i udgift til byggemodning af parcelhusgrunde i Børkop, Vonge, Give og Vandel samt erhvervsgrunde i Egtved. Udgiften finansieres med 12,445 mio. kr. af pulje til nye byggemodninger og 37,040 mio. kr. ved forhøjelse af salgsindtægter vedr. bolig- og erhvervsformål. Forskydning mellem årene reguleres via kassen.

.

**Afledt drift:**

![](data:image/png;base64...)

**Opsummering af bevillingsmæssige konsekvenser vedr. afledt DRIFT:**

Ejendomsadministrationen vurderer, at byggemodningen af arealet ved Jørgen Jepsen i Vandel medfører en årlig netto-mindreindtægt på 19.000 kr. i 2024 og 25.000 kr. fra 2025 og varigt som følge af bortfald af indtægter fra bortforpagtning af arealet. Mindreindtægten finansieres af kassen.

Afledt drift på 192.000 kr. fra 2026 og frem vedr. de fem byggemodninger indgår i budgetlægningens spor 2.

**Høring:**

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalg og Byråd.

### Historik

#### Kommunaldirektøren indstiller, den 15. april 2024, punkt 108:

#####

at Teknisk Udvalg anmodes om at gennemføre byggemodning af 32 parceller (1, etape) ved [adresse], Børkop jf. vedlagte kortbilag,

at Teknisk Udvalg - som led i byggemodningen af 1. etape ved [adresse], Børkop - anmodes  gennemføre skovrejsning på det kommunalt ejede areal ved [adresse] i overensstemmelse med Helhedsplanen for [adresse],

at Teknisk Udvalg anmodes om at gennemføre byggemodning af 12 parceller ved [adresse], Vonge jf. vedlagte kortbilag,

at Teknisk Udvalg anmodes om at gennemføre byggemodning af 8 parceller ved [adresse], [adresse] kortbilag,

at Teknisk Udvalg - betinget af Byrådet endelige godkendelse af lokalplan nr. 1369 - anmodes om at gennemføre byggemodning af 12 parceller ved Jørgen Jepsen, Vandel jf. vedlagte kortbilag,

at Teknisk Udvalg - betinget af Byrådets godkendelse af indstilling om køb sag nr. 121  på nærværende dagsorden - anmodes om at gennemføre byggemodning af ca. 8 ha erhvervsområde nord for [adresse], Egtved j. vedlagte kortbilag, og

at de bevillingsmæssige konsekvenser godkendes, jf. bevillingsskemaet under afsnittet økonomi.

#### Beslutning fra Økonomiudvalget, den 15. april 2024, punkt 108:

Anbefales.

### Beslutning

Godkendt.

Fraværende: Sabine Krogh.